5166-16-00-2/12

|  |  |  |
| --- | --- | --- |
|  |  |  |
|  | **ШЕШІМ ҚАЗАҚСТАН РЕСПУБЛИКАСЫНЫҢ АТЫНАН** |  |

2016 жылғы 26 қаңтар Шымкент қаласы

Оңтүстік Қазақстан облысының кәмелетке толмағандардың істері жөніндегі мамандандырылған ауданаралық соты құрамында төрағалық етуші судья Ф.А.Балтаева, хатшылықта Қ.Татаев отырып, Шымкент қаласы Әл-Фараби аудандық прокурор көмекшісі К.Тайтеелиеваның, мүдделі жақ Шымкент қаласының қорғаншылық және қамқоршылық жөніндегі функцияларды жүзеге асыратын органының сенімхат арқылы сенімді өкілі Ғ.Е., талап қоюшы Ж.Қ., талап қоюшының сенімді өкілі К.Б., жауапкер Е.Ж., қатысуларымен өзінің ашық сот отырысында талап қоюшы А.Ж., жауапкер Ж.Е., мүдделі жақ Шымкент қаласының қорғаншылық және қамқоршылық жөніндегі функцияларды жүзеге асыратын органына ата - аналық құқығынан айыру туралы талап арызы бойынша азаматтық ісін қарап,

 А Н Ы Қ Т А Д Ы:

 Талап қоюшы А. Ж. сотқа, жауапкер Ж. Е. мүдделі жақ Шымкент қаласының қорғаншылық және қамқоршылық жөніндегі функцияларды жүзеге асыратын органына ата - аналық құқығынан айыру туралы талап арызымен жүгінген. Талап қоюшы Ж.Қ., талап арызында, жауапкер Е.Ж. 2012 жылдан 2014 жылға дейін заңды некеде тұрғанын, сол заңды некеден кәмелет жасына толмаған 27.12.2012 жылы туылған Ж.Е. мен 13.07.2014 жылы туылған Ж.Ж., есімді ұл-қыздары бар екенін, заң бойынша некелері бұзылып, некелік қарым-қатынасы тоқтағанын, жасы кәмелетке толмаған ұл-қыздарын асырап бағуына кәмелет жасына толғанша өзінің пайдасына алимент өндіру туралы сот бұйрығы шыққанын, алайда жауапкер Е.Ж. балалардың әкесі болғанымен балаларға деген мейірімі мен әкелік махабаты болмағанын, балаларына төленетін алиментті уақтылы төлемейтінін, балаларына ешқандай материалдық көмек көрсетпейтінін көрсетіп, соттан, жауапкер Ж.Е., кәмелетке толмаған Е. мен Ж. қатысты әкелік құқығынан айыруды сұраған.

Сот мәжілісінде, талап қоюшы А.Ж. жауапкер Ж.Е. кәмелет жасына толмаған 27.12.2012 жылы туылған Ж.Е., мен 13.07.2014 жылы туылған Ж.Ж., есімді ұл-қыздарына қатысты ата - аналық құқығынан айыру туралы талап арызын қуаттап, оны қанағаттандыруды сұрады.

Сот отырысында талап қоюшының сенімді өкілі Б.К., талап арызды толығымен қуаттап, жауапкер Е.Ж., кәмелетке толмаған 27.12.2012 жылы туылған Ж.Е., мен 13.07.2014 жылы туылған Ж.Ж. есімді ұл-қыздарына қатысты ата- аналық құқығынан айыруды сұрады.

Сот мәжілісінде, жауапкер Ж.Е., талап арызды мойындайтынын, кәмелет жасына толмаған 27.12.2012 жылы туылған Ж.Е., мен 13.07.2014 жылы туылған Ж.Ж., есімді ұл-қыздарына қатысты ата- аналық құқығынан айыруға қарсылығы жоқтығын айтып көрсетті.

Сот мәжілісінде, мүдделі тарап Шымкент қаласының білім бөлімі мемлекеттік мекемесінің сенімді өкілі Ғ.Е., талап қоюшы Ж.Қ., жауапкер Е.Ж., кәмелет жасына толмаған 27.12.2012 жылы туылған Ж.Е., мен 13.07.2014 жылы туылған Ж.Ж., есімді ұл-қыздарына қатысты ата - аналық құқығынан айыру туралы талап арызын жауапкер Е.Ж., келісім бергеніне байланысты, талап арызды қанағаттандыруға қарсы еместігін көрсетті.

Сот, азаматтық іс материалдарын толығымен зерттеп, талап қоюшының, талап қоюшының сенімді өкілінің, жауапкердің, мүдделі тараптың сенімді өкілінің және іске қатысушы прокурордың талап арыз қанағаттандырылуға жатады деген қорытындысын тыңдап, талап қоюшы Ж.Қ., жауапкер Е.Ж., кәмелет жасына толмаған 27.12.2012 жылы туылған Ж.Е. мен 13.07.2014 жылы туылған Ж.Ж., есімді ұл-қыздарына қатысты ата - аналық құқығынан айыру туралы талап арызын төмендегі негіздер бойынша Қазақстан Республикасы «Неке (ерлі-зайыптылық) және отбасы туралы» Кодексіне сәйкес қанағаттандырылуға жатады деп табады.

Қазақстан Республикасының «Неке (ерлі-зайыптылық) және отбасы туралы» Кодексінің 70-бабына сәйкес, ата-аналар өз баласының денсаулығына қамқорлық жасауға міндетті. Ата-аналардың өз баласын тәрбиелеуге құқығы бар және оған міндетті.

Ата-аналардың барлық өзге адамдар алдында баласын тәрбиелеуге басым құқығы бар. Бала тәрбиелеуші ата-аналар оның дене бітімі, психикалық, адамгершілік жағынан және рухани дамуына қажетті өмір сүру жағдайларын қамтамасыз ету үшін жауаптылықта болады. Ата-аналар баласының міндетті орта білім алуын қамтамасыз етуге міндетті.

 Қазақстан Республикасы «Неке (ерлі-зайыптылық) және отбасы туралы» Кодексінің 75-бабына сай, егер ата-аналар: ата-аналық мiндеттерiн орындаудан жалтарса, оның iшiнде алимент төлеуден қасақана жалтарса; өз баласын перзентханадан (оның бөлiмшесiнен), жетiм балалар, ата-анасының қамқорлығынсыз қалған балалар ұйымдарынан және өзге де ұйымдардан алудан дәлелсiз себептермен бас тартса; өздерiнiң ата-ана құқықтарын терiс пайдаланса; балаға қатыгездiк көрсетсе, оның iшiнде оған күш қолданса немесе психикасына зорлық жасаса, оның жыныстық тиiспеушiлiгiне қастандық жасаса; спирт iшiмдiктерiне немесе есiрткi заттарына салынса, психотроптық заттарды және (немесе) осыларға ұқсас заттарды терiс пайдаланса, олар ата-ана құқықтарынан айрылады. Ата-аналар өз баласының, жұбайының не отбасының басқа да мүшелерiнiң өмiрiне немесе денсаулығына қарсы қасақана қылмыс жасаған кезде ата-ана құқықтарынан айрылады.

 Қазақстан Республикасы «Неке (ерлі-зайыптылық) және отбасы туралы» Кодексінің 76-бабының 1 бөліміне сай, ата-ана құқықтарынан айыру сот тәртiбiмен жүргiзiледi. Ата – ана құқықтарынан айыру туралы істер ата – аналардың біреуінің немесе баланың басқа да заңды өкілдерінің, кәмелетке толмаған балалардың құқықтарын қорғау жөніндегі міндеттер жүктелген органдардың немесе ұйымдардың өтініштері, сондай –ақ прокурордың өтінші бойынша қаралады.

 Осы баптың 2 бөлігінде ата – ана құқықтарынан айыру туралы істер прокурордың және қорғаншылық немесе қамқоршылық жөніндегі функцияларды жүзеге асыратын органның қатысуымен қаралатыны көрсетілген.

Қазақстан Республикасының «Баланың құқықтары туралы» Заңның 24, 25-баптарында ата-анасы немесе басқа да заңды өкілдері өздерiнің қабiлетi мен қаржы мүмкіндiктерi шегiнде баланың жан-жақты дамуы үшiн қажеттi жағдай жасауға мiндеттi. Баланың өз ата-анасымен немесе басқа да заңды өкілдерiмен бiрге тұруға құқығы бар. Баланың, ата-анасының немесе заңды өкілдерiнiң ықтиярынсыз баланы ата-анасынан немесе заңды өкілдерiнен айыруға тыйым салынады. Оларды айыру туралы шешiмдi ерекше жағдайларда және баланы қорғау мақсатында қандай дәрежеде қажет болуына қарай сот қана қабылдайды деп көрсетілген.

 Сот мәжілісінде анықталғандай, талап қоюшы Ж.Қ., мен жауапкер Е.Ж., 2012 жылдан 2014 жыл аралығында заңды некеде тұрғанын, араларында кәмелетке толмаған 27.12.2012 жылы туылған Ж.Е.,мен 13.07.2014 жылы туылған Ж.Ж., есімді ұл-қыздары бар. Қазіргі уақытта кәмелет жасына толмаған Е. мен Ж., шешесі талапкер Ж.Қ., қамқорлығында тәрбиеленіп жатыр.

Іс – құжаттарына тіркелген: №10-275-12-0008767 санымен 2012 жылы 28 желтоқсанда туу туралы актілерді тіркеу кітабына жазылған ОҚО, Сайрам аудандық АХАЖ бөлімімен берілген 27.12.2012 жылы туылған Жаппарқұл Ернұр Ермекұлы мен № 1691 санымен 2014 жылы 15 шілдеде туу туралы актілерді тіркеу кітабына жазылған Шымкент қаласының Әл-Фараби аудандық АХАЖ бөлімімен берілген 13.07.2014 жылы туылған Ж.Ж., туу туралы куәлігінде әкесі деген графада - Ж.Е., шешесі деген графада – А.Ж. деп көрсетілген.

26.01.2016 жылы Ж.Е., жазбаша түрде берген арызында, кәмелет жасына толмаған 27.12.2012 жылы туылған Ж.Е., мен 13.07.2014 жылы туылған Ж.Ж., есімді ұл-қыздарына қатысты ата - аналық құқығынан айыру туралы талап арызды мойындайтынын, өзін ата-аналық құқығынан айыруға қарсы еместігін көрсеткен.

 Қазақстан Республикасының АПК-ның 171-бабы 1-бөліміне сәйкес, жауапкер талап қоюды істі сот кеңесу бөлмесіне кеткенге дейін бірінші сатыдағы сотқа жазбаша арыз беру арқылы толық немесе бір бөлігін мойындауға құқылы.

Сот, жауапкердің талап арызды мойындауын қабылдауға болады деп табады, себебі жауапкер Ж.Е., кәмелетке толмаған балаларының дене, психикалық, адамгершілік және рухани, материалдық жағынан дамуына қажетті өмір сүру жағдайын, тәрбие беруді қамтамасыз етпей отырғаны анықталып, оны ата-аналық құқықтарына айыруға негіз деп есептейді.

Жауапкер Ж.Е., ата-аналық міндетін орындамаудың дәлелді себептерін және оған қатыссыз мән-жайларға байланысты екендігі туралы куәландыратын дәлелдемелерді ұсынған жоқ.

 Қазақстан Республикасы АПК-ның 72-бабы 1-бөліміне сәйкес, әр тарап өзінің талаптарының және қарсылықтарының негізі ретінде сілтеме жасайтын мән-жайларды дәлелдеуге, қорғаныс құралдарын пайдалануға, фактілерді растауға, оларға дау айтуға, процесті адал жүргізуге сәйкес келетін және іс жүргізуге жәрдемдесуге бағытталған дәлелдемелер жәнедәлелдемелерге қарсы қарсылықтарды судья белгілеген мерзімде келтіруге тиіс.

 Қазақстан Республикасы АПК-нің 48-бабы 2-бөліміне және 225-бабы 2-бөліміне сай, соттың өз бастамасы бойынша талап қою нысанасын немесе негізін өзгертуге құқылы емес. Сот мәжілісінде қаралған талаптардан басқа талап қойылған жоқ.

 Жоғарыда көрсетілгендердің негізінде және Қазақстан Республикасы АПК-нің 223-226 баптарын басшылыққа ала отырып, сот

Ш Е Ш І М Е Т Т І:

 Талап қоюшы А.Ж., жауапкер Ж.Е., мүдделі жақ Шымкент қаласының қорғаншылық және қамқоршылық жөніндегі функцияларды жүзеге асыратын органына ата - аналық құқығынан айыру туралы талап арызы –қанағаттандырылсын.

1991 жылы 11 қазанда Оңтүстік Қазақстан облысында туылған, Қазақстан Республикасының азаматы Ж.Е., кәмелет жасына толмаған 2012 жылы 27 желтоқсанда туылған Ж.Е., мен 2014 жылы 13 шілдеде туылған Ж.Ж., қатысты ата - аналық құқығынан айырылсын.

 Шешімге наразы тарап, түпкілікті нысанда шығарылған күннен бастап берілуі, ал сот талқылауына қатыспаған тұлғалар өздеріне шешімнің көшірмелері жіберілген күннен бастап бір ай ішінде Оңтүстік Қазақстан облысының кәмелетке толмағандардың істері жөніндегі мамандандырылған ауданаралық соты арқылы Оңтүстік Қазақстан облыстық сотына шағым беруге, наразылық келтіруге құқылы.

 Шешім кеңесу бөлмесінде, төрағалық етушімен «LG» компьютерінде теріліп, бір данада шығарылды.

Судья Балтаева Ф.А.